МИНИСТЕРСТВО НА ЗЕМЕДЕЛИЕТО и храните
„СЕВЕРНОЦЕНТРАЛНО ДЪРЖАВНО ПРЕДПРИЯТИЕ”ДП – ГАБРОВО
 ТП ДЪРЖАВНО ГОРСКО СТОПАНСТВО  „ТУТРАКАН”
7600 гр.Тутракан, ул.”Димитър Благоев” № 7, тел. 086660308, е-mail-tutrakan@scdp.bg


О Б Я В А 

ТП ДГС ”Тутракан”, обявява провеждане на подбор по документи и събеседване за едно работно място,  щатна бройка: „Служител личен състав”. 

I. Кратко описание на длъжността: 
[bookmark: Длъжностна_характеристика_на_деловодител]1. Съставяне и поддържане на личните досиета на работниците и служителите.
         2. Подготовка на трудовите договори и допълнителните споразумения. 
         3. Уведомяване в териториалните поделения на НАП за сключените, изменени и прекратени трудови договори.
        4. Оформя документално налагането на дисциплинарни наказания. 
        5. Оформя документите при прекратяване на трудовия договор, изчисляване и вписване на трудовия стаж.
        6. Съхранява служебните бележки за проведения начален инструктаж на персонала.
        7. Подготвя всякакви други документи, свързани с трудовото правоотношение – служебни бележки, удостоверения, издаване на трудови книжки и документи за пенсиониране.
        8. Води дневник на издадените трудови книжки.
        9. Изготвя графици за ползване на платените годишни отпуски от работниците и служителите.
         10. Води всички видове отпуски, изготвя заповеди за отпуск и ги докладва на Директора за разрешаване.
         11. Организира и води документооборота в поделението, като:
           - приема и завежда входящата кореспонденция;
           - разпределя и изпраща заведената входяща кореспонденция в структурните звена според нейното предназначение;
           - оформя и завежда изходящата кореспонденция според адресатите.     
[bookmark: Деловодител_архивар][bookmark: Деловодител_в_мвр]12.Води регистрите за входяща и изходяща кореспонденция. Картотекира, подрежда и поддържа масивите от документи, съобразно вътрешните изисквания.
         13.Следи за спазване сроковете за получаване и изпращане на входяща и изходяща документация и сроковете за вътрешен документооборот в предприятието.
          14.Следи за спазване на режима за правилно съхранение на кореспонденцията и вътрешната документация.
         15. Поддържа документален архив на поделението.
         16. Поддържа актуална информация на необходимите данни за всички служители в дружеството.
         17. Изготвя писмени и дава устни справки, по искане на ръководството на поделението, относно персонала и всички, свързани с трудовите правоотношения, въпроси.
        18. Спазва инструкцията за работа с лични данни и задълженията, произтичащи от нормативните актове при боравенето и съхранението на личните данни на работниците и служителите. 
        19. Спазва всички изисквания, произтичащи от Кодекса на труда, Закона за здравословни и безопасни условия на труд, Правилника за вътрешен трудов ред и индивидуалния договор, свързани с дейността му.
       20. Предоставя достъп до документацията на поделението при спазване изискванията за сигурност и вътрешните правила за достъп.
          21. Осъществява контрол за опазване на търговската и фирмената тайна при водене на кореспонденцията.
          22. При необходимост изпълнява и други задачи, възложени във връзка с изпълнение на работата.

          II. Изисквания за заемане на длъжността: 
          1.Образование: висше образование  
          2.Квалификация: Да познава Кодекса на труда, КСО, Закона за здравословни и безопасни условия на труд, Закона за защита на личните данни и всички подзаконови нормативни актове към тях.
          3. допълнителна: 
         - Ползва компютър и друга офис техника. Компютърна грамотност – MS Office, работа с Интернет и специализирана програма „Личен състав“.
         - да познава и прилага нормативните актове свързани с работата;
         - да познава и прилага нормативните актове свързани с дейността в системата;
          4. Личностни изисквания и поведенчески характеристики: 
Емоционална устойчивост, аналитичност, тактичност, комуникативност, самостоятелност, организираност, отговорност, инициативност, лоялност и честност.
         5. Други специфични изисквания:
         -Умения за работа в екип.
          -Умение за поемане на лична отговорност.

III. Начин за провеждане на подбора-Подбора за заемане на длъжността ще се проведе по следния начин: разглеждане на представените документи и събеседване. 

IV. Длъжноста е на пълно работно време с безсрочен трудов договор със срок на изпитване 6 месеца, съгласно Кодекса на труда.  

V. Необходими документи:
1.Заявление свободен текст;
2.CV (автобиография);
3.Копие от диплома за завършено образование;
4. Други документи, свързани с изискванията за заемане на длъжността 
[bookmark: _Hlk58829279]
VI. Подаване на документи: по електронен път на адрес: e-mail: tutrakan@scdp.bg  или в деловодството на стопанството на адрес: гр.Тутракан,  ул. ”Димитър Благоев” № 7 всеки работен ден до 16.00 часа на 02.01.2025година, включително. 
VII. Разглеждането на подадените документи, ще се извърши неприсъствено за подалите заявление, и ще се проведе на 03.01.2025год. от 10.00 ч. в административната сграда на стопанството.
 VIII. Списъците на допуснатите кандидати по документи и всички съобщения във връзка с подбора се обявяват на информационното табло ТПДГС ”Тутракан”,  на 03.01.2025г. до 12.00 часа и се публикуват на интернет страницата на “Северноцентрално държавно предприятие” ДП-Габрово на адрес https://scdp.bg.
IX. Събеседване с допуснатите кандидати ще се проведе от 14:00 часа на 03.01.2025г. в административната сграда ТП ДГС ”Тутракан”, гр.Тутракан,  ул. ”Димитър Благоев” № 7
X. Резултатите от проведеният подбор ще се обявят на мястото за обяви в административната сграда на ТП ДГС ”Тутракан” и ще се публикуват на интернет страницата на “Северно централно държавно предприятие” ДП-Габрово на адрес https://scdp.bg. 


За справки и информация, тел. 086660308
